ጠ/ሚ/ር ኃይለማርያም በመቀሌ ከተማ ጉብኝት አደረጉ
አዲስ አበባ፤ ጥቅምት 17/2006 (ዋኢማ) – ጠቅላይ ሚኒስትር ኃይለማርያም ደሳለኝ በመቀሌ ከተማ የሚገኙትን መስፍን ኢንዱስትርያል ኢነጅነሪንግ፣ የፋኖስ ሜድቴክና ማርያም ሳባ የሳንቴሽን እቃዎች ማምረቻ ድርጅትን ተዘዋውረው ጎብኝተዋል፡፡ጠቅላይ ሚኒስትሩ መሰፍን ኢንዱስትሪያል ኢንጅነሪንግ ከስኳር ኮርፖሬሽን በኮንትራት የወሰዳቸውን የስኳር ፋብሪካዎች ግንባታ በተሻለ ደረጃ እንደሚገኙ መገንዘባቸውን ገልፀው በተለይም ድርጅቱ ከጥቃቅንና አነስተኛ ተቋማት ጋር ተቀናጅቶ ለመስራት እያደረገ ያለውን ጥረት የሚደነቅ ነው ብለዋል፡፡መስፍን ኢንዱስትሪያል ኢንጂነሪንግም ለስኳር ፋብሪካዎች ግንባታ ከውጭ ገዝቶ ለሚያመጣቸው እቃዎች ከብረታብረትና ኢንጅነሪንግ ኮርፖሬሽን ሊከፈለው የሚገባ ክፍያ እየዘገየበት እንደሆነ ገልጿል፡፡ፋኖስ ሜድቴክና ማርያም ሳባ የሳንቴሽን እቃዎች ማምረቻ ድርጅቶችም ለስራዎቻቸው ውጤታማነት አደጋች ናቸው ያሏቸውን ችግሮች አንስተዋል፡፡ጠቅላይ ሚኒስትር ኃይለማርያም ደሳለኝ  ደርጅቶቹ የውጪ መንዛሬን ለማስቀረት በሀገር ውስጥ እያመረቷቸው ያሉ መርቶችም የሚበረታቱ መሆናቸውን ገልፀው ድርጅቶቹ ያቀረቡዋቸው ችግሮች እንደየ ሁኔታው የሚቃለሉበት መንገድ እንደሚመቻች ተናግረዋል፡፡ጠቅላይ ሚኒስትሩ በመቀሌ ከተማ ከሀገር ሽማግሌዎች ጋር ተገናኝተውም በማህበራዊ፣ኢኮኖሚያዊና በከተማዋ የመሰረተ ልማት ግንባታዎች ባተኮሩ ጉዳዮች ላይ ተወያይተዋል ሲል ኢሬቴድ ዘግቧል፡፡